

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 11.augustā Nr.426

(prot. Nr.23, 24.§)

**Par apbūves tiesības piešķiršanu zemes vienības,**

**kadastra apzīmējums 05000071802, daļai**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta otro daļu, Civillikuma trešo A nodaļu, Ministru kabineta 2007.gada 30.oktobra noteikumu Nr.735 "Noteikumi par publiskas personas zemes nomu" 19.punktu, Daugavpils pilsētas domes (turpmāk – Dome) 2008.gada 10.aprīļa saistošo noteikumu Nr.21 “Par neapbūvēta zemesgabala nomas maksas apmēru” 2.punktu, ņemot vērā Domes Pilsētbūvniecības un vides komisijas 2017. gada 21.aprīļa sēdes protokola izrakstu Nr.4, Domes Attīstības komitejas 2017.gada 20.jūlija sēdes protokolu Nr.2, Domes Īpašuma komitejas 2017.gada 3.augusta sēdes protokolu Nr.10 un Domes Finanšu komitejas 2017.gada 3.augusta sēdes protokolu Nr.4, atklāti balsojot: PAR – 12 (A.Broks, J.Dukšinskis, R.Eigims, A.Elksniņš, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs), PRET – nav, ATTURAS – nav, **Daugavpils pilsētas dome nolemj:**

1. Piešķirt apbūves tiesību Daugavpils pilsētas pašvaldības īpašumā esošās zemes vienības ar kopējo platību 121230 m2, kadastra apzīmējums 05000071802, Spaļu ielas rajonā, Daugavpilī, daļai 29000 m2 platībā (turpmāk-Zemesgabals) uz 30 (trīsdesmit) gadiem, rīkojot apbūves tiesības izsoli.

2. Apstiprināt izsoles sākumcenu 2281 EUR (divi tūkstoši divi simti astoņdesmit viens eiro**)** gadā.

3. Apstiprināt izsoles noteikumus.

4. Izsoli, pamatojoties uz izsoles noteikumiem, veikt izsoles komisijai šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Pupiņa, Domes Pilsētplānošanas un būvniecības departamenta

vadītāja;

Dz.Locika, Domes Īpašuma pārvaldīšanas departamenta Nekustamā

īpašuma nomas vecākā speciāliste;

V.Kovaļevska, Domes Īpašuma pārvaldīšanas departamenta juriste;

I.Ilarionova, Domes Īpašuma pārvaldīšanas departamenta

Nekustamā īpašuma izvērtēšanas vecākā speciāliste.

5. Pilnvarot izsoles uzvarētāju pasūtīt zemes vienības daļas zemes robežu plānu.

Pielikumā: Izsoles noteikumi

Domes priekšsēdētājs *(personiskais paraksts)*  A.Elksniņš